Deg unadi-nneɣ ɣef usteqsi-a nezmer ad d-naf afares aseklan n tsekla taqbaylit yerzan tawsit n wungal d win yeddren ɣer ufus n yimeɣri, yeṭṭef amkan lqayen deg unnar ufares neɣ deg win n usuder aseklan, ladɣa ɣer yizuyaz*1 yemgaraden, acku deg tawsit-a tella tefrit n tmagit. Ɣef waya ad d- yelli usuter ɣef tawsit-a s ɣur yimeɣri, s waya i nezmer ad d- nessuffeɣ inaw n yimeɣri i yezmer ad ten-yesɛu wungal n tsekla n teqbaylit. Am wakken nezmer ahat, ad d- naf tawsit-a ur teffiɣ ara deg wadeg i deg dtlul, yeqqim kan deg ugraw asnilsan ameẓyan yettnadin deg tsekla n tmaziɣt. Rnu ɣers ur yelli siwa d aferdis n tdemsa tadelsant i d-yernan ɣer ssuq n udlis.